EkBass/fiwiki-20250220-pages-articles huggingface dataset:
Suomalainen työ

Suomalainen työ ry on jäsentensä omistama, voittoa tavoittelematon ja poliittisesti sitoutumaton järjestö. Yhteisön kuuluu yli 10 000 erikokoista yritys- ja yhteisöjäsentä. Suurimmalle osalle jäsenyrityksistä on myönnetty Avainlippu-, Design from Finland - tai Yhteiskunnallinen Yritys -merkki. Yhdistys toimii sen puolesta, että suomalaisen työn arvostus kasvaa ja suomalainen työ menestyy. Yhdistys myös kannustaa valitsemaan työtä Suomeen, ja tätä missiota se on toteuttanut jo yli 100 vuotta. Yhdistyksen toimitusjohtaja on Katri Viippola. == Liiton historia == Suomalainen työ ry on perustettu 22. syyskuuta 1912. Alkujaan liitto oli valistuksen ja teollisuuden liitto, joka nimettiin Kotimaisen Työn Liitoksi. Liitto fuusioitui vuonna 1931 ja syntyi Kotimainen Työ ry. Talvisodan jälkeen Kotimainen Työ ry muutti edelleen nimensä Suomen Työn Liitoksi, jona nimi pysyi vuoteen 1977 asti. Tällöin Kotimaisen tuotannon valtuuskunta yhdistettiin Suomen Työn Liittoon ja syntyi Kotimaisen Työn Liitto. Vuonna 1992 liitto sai nimen Suomalaisen työn liitto. Vuonna 2024 nimi muuttui Suomalainen työ ry:ksi. == Lähteet == == Aiheesta muualla == *Suomalainen työ ry:n kotisivut *Suomalaisen työn historiaa. Suomalaisen työn liitto. Luokka:Suomalaiset järjestöt Luokka:Elinkeinoelämän järjestöt
Paini kesäolympialaisissa 1996

Kesäolympialaisten 1996 painissa kilpailtiin kymmenessä sarjassa sekä kreikkalais-roomalaisessa että vapaapainissa. Venäjä voitti neljä kultamitalia, Yhdysvallat ja Puola kolme. ==Mitalistit== ===Kreikkalais- roomalainen=== Sarja Kultaa Hopeaa Pronssia 48 kg Sim Kwon-ho Aleksandr Pavlov Zafar Gulijev 52 kg Armen Nazarjan Brandon Paulson Andri Kalašnikov 57 kg Juri Melnitšenko Dennis Hall Cheng Zetian 62 kg Włodzimierz Zawadzki Juan Luis Maren Delis Akif Pirim 68 kg Ryzsard Wolny Ghani Yalouz Aleksandr Tretjakov 74 kg Filiberto Ascuy Marko Asell Józef Tracz 82 kg Hamza Yerlikaya Thomas Zander Valeri Tsilent 90 kg Vjatšeslav Olijnyk Jacek Fafinski Maik Bullmann 100 kg Andrzej Wroński Sjarhei Lištvan Mikael Ljungberg 130 kg Aleksandr Karelin Matt Ghaffari Sergei Mureiko ===Vapaapaini=== Sarja Kultaa Hopeaa Pronssia 48 kg Kim Il Armen Mkertšjan Alexis Vila 52 kg Valentin Jordanov Namiq Abdullayev Maulen Mamirow 57 kg Kendall Cross Giga Sissaouri Ri Yong-Sam 62 kg Thomas Brands Jang Jae-Sung Elbrus Tedejev 68 kg Vadim Bogijev Townsend Saunders Zaza Zazirov 74 kg Buvaisar Saitijev Park Jang-soon Taykuo Ota 82 kg Hadšimurad Magomedov Yang Hyun-Mo Amir Reza Khadem Azghadi 90 kg Rasul Khadem Azghadi Maharbek Hadartsev Eldari Luka Kurtanidze 100 kg Kurt Angle Abbas Jadidi Aravat Sabejev 130 kg Mahmut Demir Aleksei Medvedev Bruce Baumgartner == Lähteet == Luokka:Kesäolympialaiset 1996 1996 Olympialaisissa 1996
Everlast

Everlast tarkoittaa seuraavia: *Everlast, oikealta nimeltään Erik Schrody, rap-artisti *Everlast, nyrkkeilyvälinevalmistaja *Thomas Puha, nimimerkiltään Everlast, Pelaaja-lehden päätoimittaja.
Matalakontekstisuus

Matalakontekstinen tarkoittaa esitystapaa tai käyttäytymismallia, jossa asiat sanotaan suoraan. Matalakontekstisia kulttuureja ovat mm. raivaaja- ja uudisasukaskulttuurit. Esimerkiksi suomalainen kulttuuri on korostetun matalakontekstinenhttp://www.uraverkko.net/kulttuuriguru/kulttuuri2a.html . Matalakontekstisen vastakohtana on korkeakontekstinen. ==Lähteet== Luokka:Psykologia
Avainlippu

Avainlippu on rekisteröity yhteisömerkki. Se kertoo, että tuotteesta vähintään 50 prosenttia on valmistettu tai tuotettu Suomessa. 79 prosenttia suomalaisista tuntee Avainlipun melko hyvin tai erittäin hyvin. 63 prosenttia suomalaisista sanoo Avainlippu-merkin vaikuttavan ostopäätökseensä melko paljon tai erittäin paljon Avainlipun käyttöoikeuden myöntää kolmeksi vuodeksi kerrallaan Suomalaisen työn liiton merkkitoimikunta. ==Myöntämisperusteet == Tuote voi saada Avainlipun käyttöoikeuden, jos se on valmistettu Suomessa. Lisäksi tuotteen kotimaisuusasteen on oltava vähintään 50 prosenttia. Keskimäärin Avainlippu-tuotteiden kotimaisuusaste on yli 80 prosenttia. Kotimaisuusaste tarkoittaa suomalaisten kustannusten osuutta tuotteen tai palvelun omakustannusarvosta. Laskelmassa otetaan huomioon kaikki tuotteeseen tai palvelun tuotantoon kohdistuvat kustannukset, kuten raaka-aineet, pakkaus­tarvikkeet ja markkinointi. Palvelu voi saada Avainlipun käyttöoikeuden, jos se tuotetaan Suomessa. Lisäksi kotimaisuusasteen on oltava yli 50 prosenttia. Kotimaisuusastetta laskiessa huomioidaan henkilöstökustannukset, alihankinnat ja materiaalihankinnat. Yrityksellä on oltava merkittävä kotimainen omistusosuus ja Suomessa toimiva johto sekä pääkonttorin tulee sijaita Suomessa. Myöntämiseen vaikuttavat myös palvelukonseptin alkuperä, suomalainen suunnittelu ja tuotekehitys, palvelun vaikutus kotimaisten tuotteiden tai palveluiden aseman vahvistumiseen sekä mielikuva suomalaisesta alkuperästä. Yritys voi käyttää Avainlippua myös yleisessä viestinnässään, jos sen liikevaihdosta vähintään 75 prosenttia on Avainlippu-tuotteista tai -palveluista syntyvää. Muutoin merkkiä saa käyttää vain niiden tuotteiden tai palveluiden yhteydessä, joille se on myönnetty. Kaikki tuotteet ja palvelut, joille on myönnetty Avainlipun käyttöoikeus ovat nähtävissä Suomalaisen Työn Liiton Sinivalkoinenvalinta.fi-sivustolla. Avainlipun käyttöoikeuden myöntää kolmeksi vuodeksi kerrallaan Suomalaisen Työn Liiton Avainlippu-toimikunta. Merkin käyttöoikeuteen vaadittavat tiedot tarkistetaan yrityksiltä vuosittain. == Historia == Avainlipun suunnitteli vuonna 1965 mainostoimisto Erva-Latvalan graafikko Olavi Reinilä. Tällöin Avainlippu tehtiin kampanjatunnukseksi Osta suomalaista -kampanjalle. Avainlippu toimi kotimaisuuskampanjoiden tunnuksena vuoteen 1975 asti, jolloin kauppa- ja teollisuusministeriö päätti tehdä Avainlipusta valvotun alkuperämerkin. Avainlipun ilmettä on uudistettu hienovaraisesti vuonna 2000, jolloin sitä uudisti Viherjuuren Ilmeen Ilmo Valtonen. Nykyisen ilmeensä Avainlippu on saanut syyskuussa 2011, jolloin ilmeen suunnitteli Marika Perätalo. Vuonna 2015 Avainlippu juhli 50-vuotista taivaltaan. ==Lähteet == == Aiheesta muualla == * Avainlippu-merkki Suomalaisen Työn Liiton verkkosivuilla * Sinivalkoinenvalinta.fi Avainlipun saaneet tuotteet ja palvelut Luokka:Alkuperämerkki
Korkeakontekstisuus

Korkeakontekstinen tarkoittaa esitystapaa tai käyttäytymismallia, jossa suoran sanomisen ja ilmaisun sijasta käytetään tilanteeseen tai asemaan liittyviä viitteitä, jolloin ei ole välttämätöntä eikä suotavaa sanoa asioita suoraan matalakontekstisen kulttuurin tapaan. Korkeakontekstisia kulttuureita ovat mm. Aasian kulttuurit, joissa sama väestö, hallinto ja uskomukset ovat vallinneet tiheään asutuilla alueilla pitkään, jopa vuosituhansia. Luokka:Psykologia
Hiukkashorisontti

Hiukkashorisontti tarkoittaa kosmologiassa rajaa, jota kauempaa havaitsija ei ole voinut havaita kaikkeuden olemassaolon aikana. Nimi tulee siitä, että se määritellään sen mukaan, mikä on pisin etäisyys, mistä (mikä tahansa) hiukkanen on voinut matkata havaitsijan havaittavaksi. Mukana liikkuvan etäisyyden mukaan hiukkashorisontti on aika \eta_0, joka on kulunut alkuräjähdyksestä, kertaa valonnopeus c. \eta_0 on :\eta_0 = \int_{t'=0}^{t_0} \frac{dt'}{a(t')} missä a(t) on skaalatekijä Fridmanin–Lemaîtren–Robertsonin–Walkerin metriikassa ja alkuräjähdys tapahtui hetkellä t=0. == Katso myös == * Kosmologinen horisontti * Tapahtumahorisontti Luokka:Kosmologia en:Observable universe#Particle horizon
Magerøya

Magerøya on saari Nordkappin kunnassa Finnmarkin läänissä Pohjois-Norjassa. Lukuun ottamatta muutamia vaivaiskoivumetsiköitä, saari on puutonta tundraa, jonka maisemia hallitsevat jyrkät rantakalliot ja sisämaan kallioiset vuoret ja jyrkänteet. Saaren korkein kohta on 417 metriä merenpinnan yläpuolella, ja sen kuuluisin nähtävyys ja suosituin matkailukohde on saaren pohjoisrannalla sijaitseva Nordkappin kalliojyrkänne. Saarella vierailee vuosittain tuhansittain matkailijoita, ja lisääntyneen matkailun vuoksi saarelle rakennettiin vuosina 1993–1999 Nordkappin tunneli (), joka on osa eurooppatietä E69. Tunnelin pituus on 6,87 kilometriä, ja sen syvin kohta on 212 metriä merenpinnan alapuolella. Hurtigrutenin matkustajalautat rantautuvat Honningsvågin satamassa. Satama ja saarta ympäröivä vesialue eivät jäädy talviaikana lämpimien merivirtojen vuoksi. thumb|left|230px|Nordkappin jyrkänne ==Aiheesta muualla== *Website Skarsvåg and Northcape *Picture fra Skarsvåg and Northcape Luokka:Norjan saaret Luokka:Nordkapp
Suuria kuvioita

Suuria kuvioita on Anssi Kelan vuonna 2003 julkaistu toinen soololevy. Albumilta julkaistiin neljä singleä, joista ”1972” oli jättihitti. == Kappaleet == # # # # # # # # # # ==Singlet== *”Suuria kuvioita” (heinäkuu 2003) *”1972” (syyskuu 2003) (promo) *”Laulu petetyille” (lokakuu 2003) (promo) ==Muusikot== Kipinöitä: *Anssi Kela – laulu, kitara, huuliharppu, urku *Saara Metsberg – piano, laulu *Simo Santapukki – baritonikitara 1972: *Anssi Kela – laulu, kitara *Lasse Kurki – kitara, taustalaulu *Risto Eskolin – kitara, slide-soolo, taustalaulu *Antti Karisalmi – basso, taustalaulu *Kelly Ketonen – rummut, taustalaulu Laulu petetyille: *Anssi Kela – laulu, rummut, basso, kitarat, kosketinsoittimet, lyömäsoittimet Mies ja meri: *Anssi Kela – laulu, soolokitara *Lasse Kurki – kitara, taustalaulu *Risto Eskolin – kitara, baritonikitara, taustalaulu *Antti Karisalmi – basso, taustalaulu *Kelly Ketonen – rummut, lyömäsoittimet, taustalaulu Faijan haamu: *Anssi Kela – laulu, rummut, basso, kitarat, kosketinsoittimet, huuliharppu, lyömäsoittimet *Anna Kuoppamäki – laulu *Jukka Immonen – editointi Kaatuneiden muistolle: *Anssi Kela – laulu, kitara *Antti Karisalmi – basso *Ville Kela – rummut, lyömäsoittimet *Kelly Ketonen – rummut, lyömäsoittimet *Saara Metsberg – kosketinsoittimet Sormus: *Anssi Kela – laulu, rummut, basso, kitarat, huuliharppu, lyömäsoittimet *Saara Metsberg – piano Ensilumi: *Anssi Kela – laulu, rummut, basso, kitarat, lyömäsoittimet Suuria kuvioita: *Anssi Kela – laulu, rummut, basso, kitarat, lyömäsoittimet Uudet autot: *Anssi Kela – laulu, rummut, basso, kitarat, kosketinsoittimet, autoharppu, lyömäsoittimet === Tuotanto === * Anssi Kela – äänittäjä, miksaaja * Leri Leskinen – äänittäjä, miksaaja * Puke Kataja – äänittäjä, miksaaja * Mikko Oinonen – äänittäjä, miksaaja * Jussi Jaakonaho – äänittäjä, miksaaja * Sumppi Sundström – äänittäjä, miksaaja * Jukka Immonen – äänittäjä, miksaaja * Pauli Saastamoinen – masteroija (Finnvox) * Asko Kallonen – vastaava tuottaja * Jouko Lehtola – valokuvat * Janne Uotila – kannet Luokka:Vuoden 2003 albumit Luokka:Anssi Kelan albumit Luokka:Leri Leskisen tuottamat albumit Luokka:Jukka Immosen tuottamat albumit Luokka:Jussi Jaakonahon tuottamat albumit
David DeLuise

David DeLuise (s. 11. marraskuuta 1971 Burbank, Kalifornia) on yhdysvaltalainen näyttelijä. Hän tuli tunnetuksi televisiosarjasta Jesse. DeLuise palkittiin vuonna 2003 D.I.F.F. Jury palkinnolla elokuvasta Pelimiehen iskuvinkit. ==Elämäkerta== DeLuise syntyi marraskuussa vuonna 1971 näyttelijäperheeseen, sillä hänen isänsä oli koomikko ja äitinsä näyttelijä. Myös Davidin isoveljet Michael ja Peter ovat näyttelijöitä, joista jälkimmäinen toimii myös ohjaajana. ===Ura=== David itse aloitti näyttelijä uransa vuonna 1979 elokuvassa Kuumaa kamaa, jossa hänen isänsä Dom DeLuise oli pääosassa. Tämän jälkeen David esiintyi eri televisiosarjoissa kuten Jesse, jossa hän oli vakio näyttelijä ensimmäisellä tuotantokaudella. Toinen televisiosarja jossa David esiintyi pitkään oli Kolmas kivi auringosta esitettyään Bug Pollonea. Kunnes varsinaisesti tunnetuksi tullut DeLuise sai ensimmäisen pääroolinsa elokuvassa Pelimiehen iskuvinkit, josta hänelle myönnettiin D.I.F.F. Jury Award palkinto parhaana näyttelijänä. Elokuvan jälkeen DeLuise esiintyi muutamissa televisiosarjoissa kuten Gilmoren tytöt, Tähtiportti, CSI: New York, CSI: Miami ja Waverly Placen velhot, jossa hän on sarjan yksi päänäyttelijöistä. ===Ääninäyttelijänä=== Äänirooleja hän teki ensi kerran vuonna 1999 esitettyään kersantti Francis Bruttoa animaatiossa Roughnecks: The Starship Troopers Chronicles. DeLuise äänitti myös pientä roolia Eläintohtori 2:ssa vuonna 2001. Tunnetuin äänirooli on kuitenkin vuodelta 2004 Coop Cooplowski, animaatiosarjassa Megas XLR. == Aiheesta muualla == * Fanisivu Daviddeluise.com * hollywood.com Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikanitalialaiset Luokka:Vuonna 1971 syntyneet Luokka:Elävät henkilöt
Honningsvåg

Honningsvåg on Nordkappin kunnan keskustaajama. Se on Norjan pohjoisin kaupunki ja eräs maailman pohjoisimmista kaupungeista. Honningsvåg haki nopeasti kaupunkistatusta 1996 kaupunkilain muututtua Norjassa ja sai statuksen. Myöhemmin Stortinget päätti, että kaupunkistatukseen tarvitaan vähintään 5 000 asukkaan kunta, mutta koska lakia ei sovellettu taannehtivasti, pysyi Honningsvåg kaupunkina. Honningsvåg sijaitsee lahden rannalla Magerøyan saaren etelälaidassa noin 35 kilometriä Nordkappista etelään. Taajamassa on myös satama, jossa pysähtyy päivittäin Hurtigruten- laivalinja. Honningsvågin lentoasema sijaitsee noin 4 kilometriä keskustasta pohjoiseen. Ihmisiä on elänyt alueella jo noin 10 300 vuotta. Esihistoriallisella ajalla ja vielä nykyäänkin lounainen osa Barentsinmerta on tärkeä kalastusalue ja nykyaikana myös turismi on tärkeä tulonlähde. Talvisin alueen keskilämpötila on noin −5 °C, joka on korkeampi kuin etelässä. Jopa 71 asteessa pohjoista leveyttä monessa puutarhassa kasvaa puita, vaikka useimmat ovat noin nelimetrisiä. Paikallislehti Finnmarkspostenin toimitus sijaitsee Honningsvågissa. ==Lähteet== ==Aiheesta muualla== *Website Skarsvåg and Northcape *Picture fra Skarsvåg and Northcape *Visitnorway.com Luokka:Nordkapp Luokka:Norjan kaupungit Luokka:Norjan taajamat
Kopernikaaninen periaate

Kopernikaaninen periaate tarkoittaa kosmologiassa periaatetta, jonka mukaan Maa ei ole kaikkeudessa minkäänlaisessa erityisasemassa. Periaate on nimetty Nikolaus Kopernikuksen mukaan, sillä hän oli oleellisesti kehittämässä ei- maakeskistä todellisuuskäsitystä. Se on myöhemmin yleistetty muotoon ”ihmiset eivät ole etuoikeutettuja havaitsijoita”. == Katso myös == * Antrooppinen periaate == Aiheesta muualla == * Spiked-online * How will the Universe End?. Slate. * Berger, Daniel: An impertinent resumé of the Anthropic Cosmological Principle . * Kids.net Encyclopedic Definition Luokka:Kosmologia
Boris Bakalov

Boris Bakalov (s. 1983) on serbialainen lentopalloilija, joka siirtyi kaudeksi 2013–2014 Lentopallon Mestaruusliigan Liiga-Rientoon. Bakalov pelasi Serbiassa kaudella 2004–2005 Serbian lentopalloliigan OK Partizanissa ja siirtyi sieltä Suomen pääsarjan Rientoon. Hän pelasi Riennossa parin kauden ajan ja jatkoi uraansa Romaniassa, josta hän siirtyi Serbiaan. Kaudella 2010–2011 Bakalov pelasi jälleen Suomessa, Ettassa. Bakalov palasi tämän jälkeen takaisin Serbiaan ja Suomeen kaudeksi 2013–2014 Liiga-Riennon joukkueeseen. == Lähteet == Luokka:Serbialaiset lentopalloilijat Luokka:Vuonna 1983 syntyneet Luokka:Elävät henkilöt
Skaalatekijä

Skaalatekijä (myös skaalakerroin, skaalaustekijä tai skaalauskerroin) tarkoittaa kosmologiassa Fridmanin–Lemaîtren–Robertsonin–Walkerin mallin parametria, joka kuvaa kaikkeuden laajenemista ajan suhteen. Siinä fysikaalisia koordinaatteja kuvataan nk. mukana liikkuvilla koordinaateilla. : L = \lambda \; a(t) missä L on fysikaalinen etäisyys, \lambda on mukana liikkuva etäisyys ja a(t) on skaalatekijä. Luokka:Kosmologia en:Scale factor
Skaidi

Skaidi () on kylä Kvalsundin kunnassa Finnmarkin läänissä. Skaidi on tärkeä maanteiden risteyskohta, sillä siellä on Alattioon ja Porsankiin vievän E6-tien ja Hammerfestiin vievän 94-tien risteys. Seudulla oli saksalaisilla toisen maailmansodan aikana leirejä, joissa oli venäläisiä sotavankeja.Norgesdokumentasjon, haastattelu ==Lähteet== Luokka:Norjan kylät Luokka:Kvalsund Luokka:Norjan taajamat
Red Bull RB3

Red Bull RB3 on Adrian Neweyn suunnittelema Formula 1 -auto, jota Red Bull talli käytti kaudella 2007. Voimanlähteenä autossa oli Renault'n RS27 V8 -moottori, kun vielä viime kauden RB2 autossa käytettiin Ferrarin moottoreita. RB3 oli ensimmäinen Adrian Neweyn Red Bull Racingille suunnittelema auto. Autosta näkee selvästi Neweyn aikaisemmat suunnittelut McLarenilla. Esimerkiksi auton nokka on lähes täydellinen kopio hänen McLarenille suunnittelemastaan autosta. RB3 ei kuitenkaan vastaa vielä Neweyn aerodynaamisia tavoitteita, sillä hän ei saanut tuulitunnelia riittävän aikaisin käyttöönsä. == Hyväntekeväisyys == Mark Webberin ja David Coulthardin autoja Britannian GP viikonloppuna koristi 30 000 fanien ja julkkisten kuvaa. Tarkoituksena oli kerätä rahaa Wings for Life (siivet elämälle) hyväntekeväisyysjärjestölle, joka hakee parannuksia selkärankavammoihin. Kuvan David Coulthardin tai Mark Webberin autoon sai 15 euron hintaan. == Formula 1 -tulokset == (lihavointi tarkoittaa paalupaikkaa ja kursivointi nopeinta kierrosta) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2007 Red Bull Renault V8 AUS MAl BHR ESP MON CAN USA FRA GBR EUR HUN TUR ITA BEL JPN CHN BRA rowspan="3" 24 rowspan="3" 5. David Coulthard Kesk. Kesk. Kesk. 5 14 Kesk. Kesk. 13 11 5 9 10 Kesk. Kesk. 4 8 9 Mark Webber 13 10 Kesk. Kesk. Kesk. 9 7 12 Kesk. 3 11 Kesk. 9 7 Kesk. 10 Kesk. == Lähteet == Luokka:Formula 1 -kausi 2007 RB03
Yykeänvuono

Yykeänvuono (vanhemmissa kirjallisissa lähteissä myös Jyykeänvuono, kveeniksi Yykeänvuono,http://faktaark.statkart.no/SSRFakta/faktaarkfraobjektid?enhet=369737 tai Lyngenfjorden, )Pohjois-Norjan paikannimet. Teoksessa: on 85 kilometriä pitkä vuono Tromssan läänissä Pohjois-Norjassa. Vuono alkaa pohjoisessa Sørklubbenista ja päättyy Meleniin sisämaassa. Yykeän, Kieruan, Raisin, Kaivuonon ja Omasvuonon kunnat sijaitsevat vuonon rannoilla. ==Lähteet== == Aiheesta muualla == Luokka:Tromssan läänin vuonot Luokka:Yykeä Luokka:Kierua Luokka:Raisi Luokka:Kaivuono Luokka:Omasvuono
Paini kesäolympialaisissa 1992

Kesäolympialaisten 1992 painissa kilpailtiin kymmenessä sarjassa sekä kreikkalais-roomalaisessa että vapaapainissa. Menestynein joukkue oli kuusi kultamitalia voittanut Itsenäisten valtioiden yhteisön joukkue. ==Mitalistit== ===Kreikkalais-roomalainen=== Sarja Kultaa Hopeaa Pronssia 48 kg Oleg Kutšerenko Vincenzo Maenza Wilber Sanchez 52 kg Jon Rønningen Alfred Ter-Mkrtšian Min Kyung-Kap 57 kg An Bong-Han Rifat Yildiz Shang Zetian 62 kg Akif Pirim Sergei Martynov Juan Luis Maren Delis 68 kg Attila Repka Islam Dugutšijev Rodney Smith 74 kg Mnatsakan Iskandarjan Józef Tracz Torbjörn Kornbakk 82 kg Péter Farkas Piotr Stepien Daulet Turlihanov 90 kg Maik Bullmann Hakki Basar Gogi Koguašvili 100 kg Hector Milian Dennis Koslowski Sergei Demjaškevitš 130 kg Aleksandr Karelin Tomas Johansson Ion Grigoras ===Vapaapaini=== Sarja Kultaa Hopeaa Pronssia 48 kg Il Kim Kim Jong-Shin Vugar Orudjov 52 kg Li Hak-Son Harry Lee Jones Valentin Jordanov 57 kg Alejandro Puerto Sergei Smal Kim Yong-sik 62 kg John Smith Asgari Mohammedian Lazaro Reinoso 68 kg Arsen Fadzajev Valentin Getsov Kosei Akaishi 74 kg Park Jang-soon Kenneth Monday Amir Khadem 82 kg Kevin Jackson Elmadi Šabrailov Rasul Khadem 90 kg Maharbek Hadartsev Kenan Simsek Christopher Campbell 100 kg Leri Habelov Heiko Balz Ali Kayali 130 kg Bruce Baumgartner Jeffrey Thue David Gobedišvili == Lähteet == Luokka:Kesäolympialaiset 1992 1992
Kino Finlandia

Kino Finlandia on suomalainen elokuvayhtiö. Yhtiön toimitusjohtajana toimii ohjaaja-käsikirjoittaja-tuottaja Pekka Lehto. == Elokuvat == * Kaivo (1992) * Boy Hero 001 (1997) * The Real McCoy (2001) * I Survived the Redesign (2002) * Hotet (2004) * Game Over (2005) * Pekka ja Pätkä levottomina (suunnitteilla) == Aiheesta muualla == * Kino Finlandia Internet Movie Databasessa (IMDb.com) Luokka:Suomalaiset elokuvayhtiöt
Thomsonin sironta

Thomsonin sironta tarkoittaa fysiikassa sähkömagneettisen säteilyn siroamista varatusta hiukkasesta. Se on nimetty englantilaisen fyysikon Joseph John Thomsonin mukaan. Kosmisen taustasäteilyn arvellaan olevan lineaarisesti polarisoitunutta thomsonin sironnan vuoksi. Tätä polarisaatiota pyritään mittaamaan WMAP- ja Planck-satelliiteilla. Luokka:Atomifysiikka Luokka:Hiukkasfysiikka Luokka:Plasmafysiikka
Paini kesäolympialaisissa 1988

Kesäolympialaisten 1988 painissa kilpailtiin kymmenessä sarjassa sekä kreikkalais-roomalaisessa että vapaapainissa. Menestynein maa oli kahdeksan kultamitalia voittanut Neuvostoliitto. ==Mitalistit== ===Kreikkalais- roomalainen=== Sarja Kultaa Hopeaa Pronssia 48 kg Vincenzo Maenza Andrzej Głąb Bratan Tsenov 52 kg Jon Rønningen Atsuji Miyahara Lee Jae-Suk 57 kg András Sike Stojan Balov Charálampos Cholídis 62 kg Kamandar Madžidov Jiwko Wangelov An Dae-Hyun 68 kg Levon Džulfalakjan Kim Sung-Moon Tapio Sipilä 74 kg Kim Young-Nam Daulet Turlihanov Józef Tracz 82 kg Mihail Mamiašvili Tibor Komáromi Kim Sang-Kyu 90 kg Atanas Komtshev Harri Koskela Vladimir Popov 100 kg Andrzej Wroński Gerhard Himmel Dennis Koslovski 130 kg Aleksandr Karelin Rangel Gerowski Tomas Johansson ===Vapaapaini=== Sarja Kultaa Hopeaa Pronssia 48 kg Takashi Kobayashi Ivan Tsonov Sergei Karamtschakov 52 kg Mitsuru Sato Saban Trstena Vladimir Toguzov 57 kg Sergei Beloglazov Askari Mohammadian Noh Kyung-Sun 62 kg John Smith Stefan Sarkisjan Simeon Tscherev 68 kg Arsen Fadzajev Park Jang-soon Nate Carr 74 kg Kenneth Monday Adlan Varajev Rahmat Sukra 82 kg Han Myung-Woo Necmi Gencalp Josef Lohyna 90 kg Maharbek Hadartsev Akira Ohta Kim Tae-Woo 100 kg Vasile Pușcașu Leri Habelov William Scherr 130 kg David Gobedishvili Bruce Baumgartner Andreas Schröder == Lähteet == Luokka:Kesäolympialaiset 1988 1988
Kenttäsairaala

Kenttäsairaala (sotilaslyhenne KS) on sairaala, joka sijaitsee usein sota- tai katastrofialueella. Kenttäsairaalassa hoidetaan usein akuutteja tapauksia, joita ei jostain syystä voida toimittaa pysyviin sairaaloihin. Kriisioloihin rakennetut kenttäsairaalat ovat usein ylikuormitettuja ja puutteellisesti varustettuja. Hoitajia ja lääkäreitä sekä varusteita ja lääkintätarpeita kuten verituotteita voi olla liian vähän suhteessa sairastuneiden, loukkaantuneiden tai haavoittuneiden määrään ja terveydentilaan. Alueen pysyvä terveydenhuollon rakenteet ja perusinfrastruktuuri saattavat kriisioloissa olla valmiiksi puutteellisia tai vaurioituneita. Suomessa kenttäsairaaloita on esimerkiksi Suomen Punaisella Ristillä (SPR) ja puolustusvoimilla. Sodan aikana myös Lotta Svärd -järjestö varusti kenttäsairaaloita. SPR on toimittanut kenttäsairaalan tai -sairaaloita (usein yhdessä yhteistyötahojen kanssa) useille katastrofi- tai kriisialueelle. Ensimmäinen SPR:n kenttäsairaala henkilökuntineen lähti vuonna 1877 Turkin sotaan. Kenttäsairaaloista on historiallisesti käytetty myös nimitystä ambulanssi, jolla tässä merkityksessä tarkoitetaan siirreltävää sairaalakokonaisuutta. Näyttöön pohjautuvia toimivia ratkaisuja ja hyviä käytänteitä pyritään huomioimaan myös kenttäsairaaloissa. Esimerkiksi kenttäsairaaloihden paikan valintaa pohdittiin lääketieteellisessä kirjallisuudessa jo 1800-luvun lopulla. Vuoden 2020 aikana erilaiset olemassaoleviin rakennuksiin ja tilapäissuojiin rakennetut kenttäsairaalat ovat olleet laajalti käytetty ratkaisu koronavirusepidemian hoidossa monessa vauraammassakin maassa, jos normaali sairaalakapasiteetti ei ole riittänyt koronapotilaiden hoitamiseen. ==Lähteet== ==Aiheesta muualla== * Mikko Tyni: Kenttäsairaaloista ja sotakirurgiasta jatkosodassa (luento Suomen Sotahistorialliselle seuralle 15.2.2017, esitelmäkalvot) Luokka:Sairaalat Luokka:Tukevat aselajit
BOOMERanG-koe

BOOMERanG-koe () oli fysikaalinen koe, jossa mitattiin ensimmäisen kerran kosmisen taustasäteilyn lämpötilan aninsentropioita tarkasti. Se muodostui kolmesta miehittämättömästä bolometreillä varustetusta ilmapallosta, jotka lähetettiin matkaan vuosina 1997, 1998 ja 2003. Pallot matkasivat ilmakehässä yli 42 000 metrin korkeudella jolloin ilmäkehän säteilyä vaimentava vaikutus oli mahdollisimman pieni. ==Aiheesta muualla== *Main (Caltech) Site *Data site *report on the 1998 flight *report on the 2003 flight *Polarization Sensitive Bolometric Detector Luokka:Fysikaaliset kokeet Luokka:Kosmologia
Michaela Schaffrath

Michaela Schaffrath (s. 6. joulukuuta 1970 Eschweiler, Länsi-Saksa nimellä Michaela Jänke) tuli kuuluisaksi Saksassa pornonäyttelijänä nimellä Gina Wild. == Elämäkerta == Schaffrath syntyi Eschweilerissa (n. 10 km Aachenista itään), Saksassa perheeseen, jonka isä oli muurari ja äiti kotirouva. Koulun jälkeen Schaffrath toimi vammaisten lapsien hoitajana kymmenen vuotta. 7. lokakuuta 1994 hän avioitui Axel Schaffrathin kanssa. Vuonna 1999 europorno-ohjaaja Harry S. Morgan näki Schaffrath-pariskunnan amatööripornovideon. Morgan palkkasi Schaffrathin ammattilaispornonäyttelijäksi ja tuotti Gina Wildin kanssa kahdeksan elokuvaa. Vuonna 2000 Schaffrath lopetti uransa pornonäyttelijänä. Vuonna 2003 Schaffrath myönsi työskentelevänsä bordellissa Frankfurtissa sen jälkeen, kun eräs asiakas tunnisti hänet. Schaffrath sanoi olevansa riippuvainen seksistä. Hän otti avioeron Axelista 22. joulukuuta 2005. Vuonna 2009 saksalaisen BILD-sanomalehden verkkoäänestyksessä hän sijoittui toiseksi Saksan kuumimman pornonäyttelijän listalla häviten Dolly Busterille. Schaffrath on työskennellyt pääasiassa näyttelijänä teattereissa vuodesta 2010. Jo vuonna 2002 hän kävi ääniharjoittelua Elmar Bartelin ja vuonna 2012 Sibylle Brunnerin näyttelijätunneilla. Kesällä 2010 hän suoritti myös näyttelijäseminaarin Kölnin kansainvälisessä elokuvakoulussa. Vuonna 2012 Schaffrathista tuli saksalaisen synnynnäisten immuunipuutosten itseapuohjelman (DSAI) suojelija. Hän on myös Saksan luuytimen luovuttajatietokannan (DKMS) lähettiläs ja osallistunut aktiivisesti verisyövän torjuntaan useiden vuosien ajan. == Filmografia == === Porno === * Maximum Perversum - Junge Fotzen, hart gedehnt (1999) * Joker 6: Die Sperma-Klinik (1999) * Gina Wild - Jetzt wird es schmutzig (1999) * Gina Wild - Jetzt wird es schmutzig 2 - Ich will kommen (1999) * Gina Wild - Jetzt wird es schmutzig 3 - Orgasmus pur (1999) * Gina Wild - Jetzt wird es schmutzig 4 - Durchgefickt (1999) * The Very Best of Gina Wild (2000) * Teeny Exzesse 59: Kerle, Fötzchen, Sensationen (2000) * Gina Wild - Jetzt wird es schmutzig 5 - Ich will euch alle (2000) * Gina Wild - In der Hitze der Nacht (2001) * Gina Wild - Jetzt wird es schmutzig 6 - Im Rausch des Orgasmus (2001) * Gina Wild - 150 Minuten Special (2002) === Muut genret === * Déjà vu (2001/III) * TV Total (2003) * Taff (2003) * Der tote Taucher im Wald (2000) * Apprentass (2004) * Wahre Liebe (2004) * Clever! - Die Show, die Wissen schafft (2004) * Crazy Race 2 - Warum die Mauer wirklich fiel (2004) * Schöne Männer hat man nie für sich allein (2004) ==Lähteet== == Aiheesta muualla == * Luokka:Saksalaiset pornonäyttelijät Luokka:Vuonna 1970 syntyneet Luokka:Elävät henkilöt
Peach Fuzz

Peach Fuzz on alun perin englanninkielinen pseudomanga, jonka on luonut Lindsay Cibos ja Jared Hodges. Manngan ensimmäinen osan julkaisi Tokyopop 11. tammikuuta vuonna 2005. Peach Fuzz kertoo 9-vuotiaasta Amanda Kelleristä, joka ostaa eläinkaupasta Peach-nimisen ferretin. Peach luulee olevansa kuninkaallinen eikä pidä siitä, että hänet vietiin pois alaistensa luota eläinkaupasta. Sarjakuva kertoo Peach-lemmikin ja Amanda Kellerin elämästä. == Hahmoja== Luokka:Pseudomanga
Isabella de France

Isabella de France (noin 1292 Pariisi–1358) oli Ranskan kuninkaan Filip IV Kauniin ja hänen puolisonsa Navarran kuningattaren Jeanne I:n tytär. Hänestä tuli Englannin kuninkaan Edvard II:n puolisona Englannin kuningatar. Häntä kutsutaan myös Ranskan naarassudeksi (La Louve de France), koska hän oli luonteeltaan erityisen väkivaltainen. Pitkien neuvottelujen jälkeen Isabella avioitui vuonna 1308 Boulogne-sur-Merissä Englannin kuninkaan Edvard II:n kanssa. Avioliitosta syntyi neljä lasta: *Edvard III of Windsor, s. 1312 *John of Eltham, s. 1316 *Eleanor of Woodstock, s. 1318, avioitui Gueldersin Reinoud II:n kanssa *Joan of the Tower, s. 1321, avioitui Skotlannin David II kanssa Vuonna 1326 Isabella johti vallankaappausta miestään vastaan. Tämä pakotettiin luopumaan vallasta poikansa Edvard III:n hyväksi. Nuori kuningas oli vasta 14-vuotias, joten Isabella ja hänen rakastajansa Mortimer käyttivät valtaa muutaman vuoden ajan, kunnes vuonna 1330 Edvard III vangitutti ja tapatutti Mortimerin ja Isabella jäi eläkkeelle. Hän vietti vanhuusvuotensa luostarissa. Edvard II oli tunnettu homoseksuaalisista suhteistaan hovinsa miesten, kuten Pier Gavestonen ja Hugh le Despenserin kanssa. Isabellalla on väitetty olleen avioliiton ulkopuolinen suhde William Wallacen kanssa, mutta tosiasiassa Wallace kuoli ennen kuin Isabella saapui Englantiin. Kuviteltua suhdetta kuvataan elokuvassa Braveheart – taipumaton, jossa Isabellan roolia esittää Sophie Marceau. == Lähteet == Luokka:Englannin kuninkaalliset Luokka:Ranskan kuninkaalliset Luokka:1290-luvulla syntyneet Luokka:Vuonna 1358 kuolleet
Kaisa Blomstedt

Ulla Kaisa Mirjami Blomstedt (ent. Jalmanen, o.s. Sirkiä, 23. syyskuuta 1947 Helsinki – 16. heinäkuuta 2017 Helsinki) oli suomalainen sisustussuunnittelija. Hänet tunnettiin 1980-luvulta lähtien monien helsinkiläisravintoloiden sisustuksista. == Ura == Itseoppinut Blomstedt tuli sisustusalalle 1960-luvulla, kun hän pääsi Skannon nuorille aikuisille suunnatun myymälän Talli-Skannon myyjäksi. Hän on kertonut oppineensa rakastamaan värejä ja erilaisia materiaaleja ompelijataräitinsä ansiosta sekä pitäneensä funktionalismista. Vuosina 1970–1981 Blomstedtilla oli oma sisustussuunnittelutoimisto Utopia Oy, myöhemmin nimellä Sisustuspalvelu Kaisa Jalmanen. Vuosina 1981–2001 yrityksen nimenä oli Studio Kaisa Blomstedt ja vuodesta 2004 Studio Kaisa B. Vuosina 1983–1987 Blomstedtilla oli myös galleria Post Deco. Hänellä oli vuosina 2001–2004 yhdessä sisustusarkkitehti Vertti Kiven kanssa toimisto dSign. Blomstedt teki yksityisiä ja julkisia sisustuksia 1970-luvulta alkaen. Hänen läpimurtotyönsä oli ravintola Bulevardian funkishenkinen sisustus vuodelta 1988. Helsingissä hän teki ravintolasisustuksia myös muun muassa Hotelli Torniin (1995), Adlon-Pörssi- ravintolaan (1996), Vanhan ylioppilastalon ravintoloihin (1998), Café Ursulaan (2000), Kappeliin (2001–2004) ja Kluuvikadun Fazeriin (2006). Lisäksi hän teki sisustustöitä Jyväskylässä, Joensuussa ja Tampereella; ulkomailla Venäjällä, Ruotsissa, Tanskassa sekä Espanjassa. Vuosina 1983–1989 Blomstedt oli suomalaisten huonekaluviejien näyttelyarkkitehti ja vastasi messuosastoista ulkomailla. Vuosina 1994–1995 hän vieraili luennoitsijana Oslon kuninkaallisessa taideteollisessa korkeakoulussa. Syyskuussa 2007 Kaisa Blomstedt toteutti Habitare-messuille erikoisnäyttelyn nimeltä Konttikylä. Hän kutsui konttikylän tekijöiksi maailmalla tunnettuja suunnittelijoita ja muotoilijoita. == Yksityiselämä == Kaisa Blomstedt oli nuoruudessaan naimisissa elokuvantekijä Anssi Blomstedtin kanssa. Kaisa Blomstedt oli äitinsä puolelta karjalainen ja isän puolelta juutalainen. 2000-luvulta alkaen Blomstedt matkusteli ja työskenteli paljon Israelissa ja löysi sieltä velipuolensa ja muita sukulaisiaan. == Kirjallisuutta == * * == Lähteet == == Aiheesta muualla == * Kaisa Blomstedtin kotisivut * Kaisa Blomstedtin muistokirjoitus Helsingin Sanomissa Luokka:Suomalaiset sisustusarkkitehdit Luokka:Vuonna 1947 syntyneet Luokka:Vuonna 2017 kuolleet
Preikestolen

Preikestolen tai Prekestolen () on 604 metriä korkea kalliojyrkänne Lysevuonon (Lysefjorden) rannalla Stavangerin lähellä Forsandin kunnassa, Ryfylkessä. Jyrkänteen huipun koko on noin 25 kertaa 25 metriä, ja se on lähes tasainen. == Retkeily ja liikenneyhteydet == Paikka on yksi Norjan suosituimmista nähtävyyksistä ja suosituin luonnonkohde. Kesällä 2006 noin 90 000 ihmistä patikoi 7,6 kilometriä paikoitusalueelta jyrkänteen huipulle ja takaisin. Paikoitusalueelta huipulle vie merkitty vaellusreitti, jonka varrelta voi nähdä etelänorjalaista vuoristomaisemaa. Edestakainen vaellus kestää noin kolmesta neljään tuntia. Alue sijaitsee noin tunnin ajo- ja lauttamatkan päässä Stavangerista. Vaellus Preikestolenille on osittain erittäin jyrkkä. Reitti alkaa Preikestolhyttan-hostellilta noin 270 metrin korkeudesta ja nousee päämääräänsä 604 metriin. Matkan on arvioitu kestävän kaksi tuntia, mutta se on arvioitu ottaen huomioon lapset ja tauot. Nopeimmat voivat kulkea reitin jopa tunnissa. Vaikka korkeusero on vain noin 330 metriä ja yhdensuuntainen matka kartalla on 3,8 kilometriä suuntaansa, se on todellisuudessa paljon enemmän, sillä reitti kulkee ylös ja alas harjuja pitkin. == Kulttuuri == Preikestolenista tehty graniittiveistos on sijoitettu Forsandin tanskalaiseen ystävyyskaupunkiin Langeskoviin. ==Katso myös== *Kjerag ==Aiheesta muualla== * http://www.ryfylke.com * Preikestolen * Prekestolhytta Luokka:Norjan vuoret Luokka:Forsand
Dietrich Schwanitz

Dietrich Schwanitz (23. huhtikuuta 1940, Werne, Nordrhein-Westfalen – 17. joulukuuta 2004, Hartheim) oli saksalainen kirjallisuustieteen professori ja kirjailija. Hänen teoksensa Sivistyksen käsikirja (Bildung) muodostui ilmestyttyään vuonna 1999 myyntimenestykseksi. Schwanitz opiskeli Saksassa, Englannissa ja Yhdysvalloissa, sekä toimi professorina Hampurin yliopistossa. Hän on kirjoittanut tieteellisten teosten lisäksi myös romaaneja. == Teoksia == * Sivistyksen käsikirja (Ajatus Kirjat 2004) ISBN 951-20-6356-5 == Aiheesta muualla == * Dietrich Schwanitz -sivusto Luokka:Saksalaiset kirjailijat Luokka:Saksalaiset professorit Luokka:Vuonna 1940 syntyneet Luokka:Vuonna 2004 kuolleet
Paini kesäolympialaisissa 1984

Kesäolympialaisten 1984 painissa kilpailtiin kymmenessä sarjassa sekä kreikkalais-roomalaisessa että vapaapainissa. ==Mitalistit== ===Kreikkalais- roomalainen=== Sarja Kultaa Hopeaa Pronssia 48 kg Vincenzo Maenza Markus Scherer Ikuzo Saito 52 kg Atsuji Miyahara Daniel Aceves Bang Dae-Du 57 kg Pasquale Passarelli Masaki Eto Charálampos Cholídis 62 kg Kim Weon-Kee Kent-Olle Johansson Hugo Dietsche 68 kg Vlado Lisjak Tapio Sipilä James Martinez 74 kg Jouko Salomäki Roger Tallroth Ștefan Rusu 82 kg Ion Draica Dimitrios Thanopoulos Sören Claesson 90 kg Steven Fraser Ilie Matei Frank Andersson 100 kg Vasile Andrei Greg Gibson Jozef Tertelje yli 100 kg Jeffrey Blatnick Refik Memišević Victor Dolipschi ===Vapaapaini=== Sarja Kultaa Hopeaa Pronssia 48 kg Robert Weaver Takashi Irie Son Gab-Do 52 kg Saban Trstena Kim Jong-Kyu Yuji Takada 57 kg Hideaki Tomiyama Barry Davis Kim Eui-Kon 62 kg Randy Lewis Kosei Akaishi Lee Jung-Keun 68 kg You In-Tak Andrew Rein Jukka Rauhala 74 kg David Schultz Martin Knosp Saban Sejdi 82 kg Mark Schultz Hideyuki Nagashima Chris Rinke 90 kg Ed Banach Akira Ohta Noel Loban 100 kg Lou Banach Joseph Atiyeh Vasile Pușcașu yli 100 kg Bruce Baumgartner Robert Molle Ayhan Taskin == Lähteet == * Luokka:Kesäolympialaiset 1984 1984 Olympialaisissa 1984
Iitin Harrastajateatteri

Iitin Harrastajateatteri on kesäteatteri, joka sijaitsee Iitin kirkonkylässä. Teatteri on perustettu vuonna 1987. Teatteri sijaitsee Museomäellä Iitin kotiseutumuseon vieressä. Ohjaajina ovat toimineet muun muassa Aulis Forssel, Arimo Haltsonen, Piia Pasi, Katri Nyquist, Jan Nyquist, Elina Eloranta, Eero Hasu, Mari Kahri ja Kimmo Rämä. Akseli ja Eelo – Isohiiden veljekset Iitissä näytelmämusiikin sävelsi Kari ”Kärtsy” Hatakka. Näytelmän Isohiisi musiikki on julkaistu teatterilaisten esittämänä CD:llä vuonna 2004. Laila Sepän käsikirjoitus perustuu Isohiiden veljesten sisarentyttären Maija-Salonius- Hatakan kirjaan Ei saarnaamalla vaan elämällä, ja se sijoittui kolmanneksi Suomen Harrastajateatteriliiton kantaesityskilpailussa vuonna 2004. Vuonna 2007 näytelmässä Hunttalan Matti oli mukana myös Valtiopäiväneuvos Mikko Pesälä. == Ensi-illat == * Kaksi Kitaraa 5.7.2024 * Kylpylä Happy End 7.7.2023 * Häräntappoase 8.7.2022 * Mies joka ei osannut sanoa ei 30.7.2021 *Siunattu Hulluus 5.7.2019 * Pekka Töpöhäntä 29.6.2018 * Ollaan ihmisiksi 7.7.2017 * Simpauttaja 1.7.2016 * Minne tuuli kylän kuljettaa 24.6.2015 * Jo vain herra ministeri 27.6.2014 * Me tulemme taas 26.6.2013 * Syttyy, ei syty 19.6.2012 * Heinähattu, Vilttitossu ja Rubensin veljekset 19.6.2011 Lähde: Vuodeksi 2020 ensi-iltaan kaavailtu näytelmä Mies joka ei osannut sanoa ei siirrettiin koronaviruspandemian vuoksi se vuoden 2021 kesään. == Lähteet == == Aiheesta muualla == * Iitin Harrastajateatteri ry * * * Luokka:Suomen teatterit Luokka:Iitin rakennukset ja rakennelmat Luokka:Iitin kulttuuri Luokka:Harrastajateatterit
Architecture in Helsinki

Architecture in Helsinki on vuodesta 2000 toiminut australialainen indie pop -yhtye. Viisihenkiseen yhtyeeseen kuuluvat Cameron Bird, Gus Franklin, Jamie Mildren, Sam Perry ja Kellie Sutherland. Yhtyeen aikaisempia jäseniä ovat Isobel Knowles, Tara Shackell ja James Cecil. Yhtyeen musiikille on ominaista useiden erilaisten soittimien käyttö kellopelistä sampleriin. Yhtye on kiertänyt maailmaa useiden tunnettujen artistien kanssa. Yhdysvaltain- kiertueen se teki Death Cab for Cutien ja Clap Your Hands Say Yeahin kanssa. Lisäksi se on esiintynyt David Byrnen, The Polyphonic Spreen, Yo La Tengon sekä Belle & Sebastianin keikoilla. Vaikka yhtyeen nimi viittaa Suomeen, se esiintyi maassa ensimmäisen kerran vasta vuoden 2007 Flow-festivaaleilla. Heinäkuussa 2011 yhtye esiintyi Tavastialla. ==Julkaisut== ===Albumit=== * * * * * * ===Singlet ja EP:t=== * * * * * * * * * * * * Contact High (2010) * Escapee (2011) * In the Future (2013) * Dream a Little Crazy (2013) * I Might Survive (2014) ===Musiikkivideot=== * ”Like a Call” (2003) – ohjannut Isobel Knowles * ”Kindling” (2003) – ohjannut Kellie Sutherland * ”It'5!” (2005) – ohjannut Isobel Knowles ja Ali Dullard * ”Do the Whirlwind” (2005, australialainen versio) – ohjannut Paul Robertson * ”Do the Whirlwind” (2006, brittiläinen versio) – ohjannut Nima Nourizadeh * ”Wishbone” (2006) – ohjannut Isobel Knowles * ”Heart it Races” (2007) – ohjannut Kris Moyes * ”Hold Music” (2007) – ohjannut Kim Gehrig * ”Debbie” (2007) – ohjannut Josh Logue * "Like It Or Not" (2008) – ohjannut Josh Logue * "That Beep" (2008) – ohjannut Krozm * "Contact High" (2011) – ohjannut Krozm * "Escapee" (2011) – ohjannut Marcus Soderlund * "W.O.W" (2011) – ohjannut Krozm * "Dream a Little Crazy" (2013) – ohjannut Lucy McRae * "I Might Survive" (2014) ==Aiheesta muualla== *Viralliset sivut * Luokka:Australialaiset indie rock -yhtyeet Luokka:Australialaiset indie pop -yhtyeet
Elizabeth Craig

Elizabeth Josephine Craig (16. helmikuuta 1883 – 7. kesäkuuta 1980, MBE, FRSA) oli brittiläinen julkkiskokki. Hänen uransa kesti yli 50 vuotta, ja hän oli maineikkain 1900-luvun brittikokeista. Hän kirjoitti ruoka-aiheisia artikkeleita lehtiin ja runsaasti ruokakirjoja. Craig kuului Pen-klubin perustajajäseniin. Luokka:Brittiläiset kokit Luokka:Keittokirjailijat Luokka:Vuonna 1883 syntyneet Luokka:Vuonna 1980 kuolleet
Malurit

Malurit (Maluridae) on varpuslintujen heimo, johon kuuluu 6 sukua ja 32 lajia. Malurit ovat pienikokoisia, peukaloista muistuttavia varpuslintuja. Useimmilla lajeilla on pitkä, pystyssä sojottava pyrstö. Ne ovat pääasiassa hyönteissyöjiä. Sukupuolet ovat ruohomaluria lukuun ottamatta kaikilla lajeilla erinäköisiä. Koiraalla on usein puvussaan kirkkaita höyhenkuvioita, jotka puuttuvat naarailta tai ovat himmeitä. Monet lajit ovat melko yksivärisen ruskeita. Malurit ovat kotoperäisiä Australian ja Uuden-Guinean asukkaita. Jotkut lajit elävät hyvin suppealla maantieteellisellä alueella, toiset taas ovat levittäytyneet laajalle alueelle. Malurit elävät hyvin monenlaisissa ympäristöissä. Eräät lajit elävät myös ihmisen seuralaisena puistoissa ja esikaupunkialueilla. Malurit rakentavat pallomaisen pesän, jossa kulkuaukko on pesän sivussa. Munamäärä vaihtelee tavallisesti 2–4 välillä ja haudonta-aika on noin 12–15 päivää. Poikaset lähtevät pesästä 10–12 päivän ikäisinä. Malurien heimon taksonomia on vielä hieman epäselvä, sillä heimo perustettiin vasta 1975 ja viimeinen järjestely suoritettiin 1990-luvun lopulla. ==Suvut ja lajit== ===Emumalurit (Stipiturus)=== *Isoemumaluri (Stipiturus malachurus) *Tummaemumaluri (Stipiturus mallee) *Pikkuemumaluri (Stipiturus ruficeps) ===Malurit (Malurus) === *Australiansinimaluri (Malurus splendens) *Mustakurkkumaluri (Malurus lamberti) *Mustamaluri (Malurus alboscapulatus) *Papuansinimaluri (Malurus cyanocephalus) *Punaselkämaluri (Malurus melanocephalus) *Purppurakruunumaluri (Malurus coronatus) *Sademetsämaluri (Malurus amabilis) *Sinikurkkumaluri (Malurus cyaneus) *Siniliuskemaluri (Malurus pulcherrimus) *Vaaleapäämaluri (Malurus elegans) *Valkosiipimaluri (Malurus leucopterus) ===Sinipantamalurit (Chenorhamphus)=== *Leveänokkamaluri (Chenorhamphus grayi) *Ruskoselkämaluri (Chenorhamphus campbelli) ===Ruohomalurit (Amytornis)=== *Aavikkoruohomaluri (Amytornis oweni) *Hietikkoruohomaluri (Amytornis dorotheae) *Idänruohomaluri (Amytornis merrotsyi) *Isoruohomaluri (Amytornis woodwardi) *Mustaruohomaluri (Amytornis housei) *Nokiruohomaluri (Amytornis purnelli) *Pensasruohomaluri (Amytornis modestus) *Pikkuruohomaluri (Amytornis rowleyi) *Pilbaranruohomaluri (Amytornis whitei) *Ruohomaluri (Amytornis striatus) *Tiheikköruohomaluri (Amytornis textilis) *Tummaruohomaluri (Amytornis ballarae) *Vaalearuohomaluri (Amytornis goyderi) *Viiruruohomaluri (Amytornis barbatus) ===Lajit, joilla on oma sukunsa=== *Sinilakkimaluri (Sipodotus wallacii) *Tiilipäämaluri (Clytomyias insignis) == Lähteet == * Perrins, Christopher M. (päätoim.) 1992: Otavan lintutieto – Maailman linnut. Otava. Italia. ISBN 951-1-12001-8 === Viitteet === == Aiheesta muualla == *ITIS: Maluridae Luokka:Malurit
Haute-Loire

Haute-Loire () on Ranskan departementti numero 43, joka on nimetty Loire-joen mukaan. Departementti sijaitsee Etelä-Ranskassa Auvergne-Rhônes-Alpesin hallintoalueella. Departementti on pinta-alaltaan 4 977 neliökilometriä ja siellä on 219 489 asukasta (2006). Haute-Loiren pääkaupunki on Le Puy-en- Velay. Haute-Loire on jaettu edelleen kolmeen arrondissementtiin, 35 kantoniin ja 260 kuntaan. Haute-Loire oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se luotiin osista Auvergnen, Languedocin ja Lyonnais’n provinsseja. Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: Arlempdes, Blesle, Lavaudieu ja Pradelles.List of The Most Beautiful Villages of France , The Most Beautiful Villages of France. Viitattu 6.7.2017. == Lähteet == ==Aiheesta muualla== * Haute-Loiren departementin kotisivut thumb|left|Le Puy-en-Velay *
Laatuaikaa

Laatuaikaa oli kesinä 2007 ja 2008 Yle TV2 -kanavalla esitetty tietokilpailuohjelma. Tietokilpailussa kilpailivat parit, jotka voittivat sen, mitä he unelmoivat. Palkinto voi esimerkiksi olla lomamatka. Ohjelmaa juonsi Elixir- ja Giljotiini-ohjelmistakin tuttu Janne Virtanen. == Ensimmäinen tuotantokausi == Jakso Ensiesitys 1\. 1. kesäkuuta 2007 2\. 8. kesäkuuta 2007 3\. 15. kesäkuuta 2007 4\. 22. kesäkuuta 2007 5\. 6. heinäkuuta 2007 6\. 13. heinäkuuta 2007 7\. 20. heinäkuuta 2007 8\. 27. heinäkuuta 2007 9\. 10. elokuuta 2007 10\. 17. elokuuta 2007 11\. 24. elokuuta 2007 12\. 31. elokuuta 2007 == Toinen tuotantokausi == Jakso 1. pari 2. pari 3. pari Ensiesitys 1\. Seija Savioja ja Kristiina Nieminen Riikka Karppinen ja Jani Heino Jari ja Sari Sormunen 29. toukokuuta 2008 2\. Anne ja Jarno Kousa Michael ja Nora Lackschewitz Minna Nordström ja Teiju Kaartinen 5. kesäkuuta 2008 3\. Riitta Ojanen ja Tuulia Stål Sari Rivinen ja Rene Korhonen Markku Lindroos ja Jenni Laakkonen 19. kesäkuuta 2008 4\. Arja-Leena Kivimäki ja Juha Talonen Mika Ruonakoski ja Antti Torppa Pasi Viitanen ja Maija Pajukangas-Viitanen 26. kesäkuuta 2008 5\. Kaisa Pohjola ja Nina Hakulinen Teemu ja Tuomo Herttua Jukka ja Heli-Mari Ekmark 3. heinäkuuta 2008 6\. Henna Kapulainen ja Helena Heikkilä Karoliina Pekkarinen ja Niina Ollonen Tomi ja Jarmo Kallela 10. heinäkuuta 2008 7\. Mauno Väisänen ja Eila Klementtilä Ulla Koski ja Pasi Kytövaara Sarika ja Kimmo Koponen 17. heinäkuuta 2008 8\. Ilari Pajamäki ja Jukka Pitkänen Mari Vartiainen ja Linda Sami Somela ja Katja Korkiamäki 24. heinäkuuta 2008 9\. Titta Oksanen ja Noora Koskinen Hannu ja Matti Salmela Satu Järvinen ja Tiina Judén 31. heinäkuuta 2008 10\. Wilhelmiina Pääkkönen ja Anna-Liisa Ikonen Mia ja Mika Mustonen Tommi Kanninen ja Timo Mattila 7. elokuuta 2008 11\. Mira Viippola ja Toni Välisalo Julia Urataipale ja Hannu Nummi Outi ja Jukka Etu-Seppälä 14. elokuuta 2008 12\. Aino ja Kaisa Eerola Lars Kuivalainen ja Marjut Roiha-Kuivalainen Veera ja Reetta Kaitanen 21. elokuuta 2008 ==Katso myös== * Luettelo suomalaisista visailuohjelmista ==Aiheesta muualla== * Ohjelman kotisivut Luokka:2000-vuosikymmenen suomalaiset kilpailuohjelmat Luokka:Visailuohjelmat Luokka:Yle TV2:n televisio-ohjelmat
Helsinki Dance Company

Helsinki Dance Company on Suomen suurin nykytanssiryhmä. Ryhmällä on Suomessa poikkeuksellinen asema ainoana kiinteän ammattiteatterin yhteydessä toimivana pysyvänä kokoonpanona. Se toimii Helsingin kaupunginteatterin alaisuudessa ja tunnettiin aikaisemmin nimellä Helsingin Kaupunginteatterin tanssiryhmä. Tanssiryhmän perustamisajankohtana voidaan pitää vuotta 1973, jolloin kaupunginteatteriin kiinnitettiin tanssimestariksi Seija Simonen sekä kuusi vakinaista tanssijaa. Seuraavana vuonna tanssijoiden määrä nousi jo kahdeksaan. Vuonna 1982 ryhmän tanssimestariksi valittiin Jorma Uotinen, jonka johtamana ryhmä itsenäistyi ja kehittyi taiteellisesti uudelle tasolle. Tanssiryhmän omiin tuotantoihin panostettiin yhä enemmän puheteatteriesitysten avustamisen rinnalla. Uotisen yhdeksänvuotisen kauden aikana ryhmä saavutti nykyisen korkean taiteellisen tasonsa itsenäisenä tanssiryhmänä, mistä osoituksena sille myönnettiin vuonna 1992 tanssitaiteen valtionpalkinto. Ulkomaiset kiertueet tulivat myös osaksi ryhmän toimintaa. Ryhmä on tehnyt esityksiä kaikille Helsingin kaupunginteatterin näyttämöille sekä vieraillut suomalaisilla ja ulkomaisilla näyttämöillä. Ryhmän tanssijat ovat myös osallistuneet Kaupunginteatterin tuottamiin musikaaleihin ja puhenäytelmiin tanssijoina, näyttelijöinä ja koreografeina. Ryhmään kuului 11 vakinaista tanssijaa sekä harjoittaja. Ryhmän taiteellisina johtajina ovat toimineet Liisa Priha, Jorma Uotinen, Carolyn Carlson, Marjo Kuusela, Kenneth Kvarnström, Ari Tenhula, Nigel Charnock, Ville Sormunen ja Jyrki Karttunen. Lokakuusta 2020 alkaen ryhmän johtajana on toiminut Antti Lahti. ==Aiheesta muualla== * Helsinki Dance Companyn viralliset sivut Luokka:Suomalaiset tanssiryhmät Luokka:Nykytanssiryhmät
Enonsaari

Enonsaari on suurehko saari Vesijärvessä Enonselällä. Sitä on käytetty yleisesti virkistykseen. Saareen ei ole maayhteyttä, vaan sinne on järjestetty laivakuljetuksia.Lahden seudun luonto: Enonsaari Viitattu 28.7.2020. Enonsaaressa on kesäasuntoja. Rakennuksista suurin on 1910-luvulla rakennettu huvila, jonka nimi on Siesta. Huvila toimi vuodesta 1925 aina 1950-luvulle asti Kakolan perheen kesäkotina.Ville Paso: Etelä-Suomen Sanomat: Huvila Enonsaaressa on ehtinyt nähdä kukoistusta ja rappiota - mutta kuka onkaan valokuvan kummitus? ess.fi 3.7.2017. Viitattu 28.7.2020. Sitten se siirtyi Lahden kaupungin omistukseen ja on toiminut esimerkiksi kesäravintolana. Enonsaaren rakennusten lahonneita osia on purettu ja uusittu. Lahden kaupunki vuokrasi alueen vuonna 2007 Messilän kartanon leirintäaluetta pitävälle Camping Messilälle.Enonsaari houkuttelee jälleen Yle.fi 9.7.2010. Viitattu 28.7.2020. == Luonto == === Yleistä === Vesijärven rannoilta sille tyypilliset lehdot ovat vähentyneet lähes olemattomiin, mutta Enonsaaressa on silti vielä useita erilaisia lehtotyyppejä. Siellä sijaitsevalta luonnonsuojelualueelta löytyy myös kuusikorpea ja kuusivaltaista kangasmetsää. Harvinaisista kasvilajeista saarella kasvaa esimerkiksi velholehteä, lehto-orvokkia ja haisukurjenpolvea. Saarella pesii säännöllisesti noin 60 eri lintulajia, kuten esimerkiksi pikkusieppo ja palokärki. === Salpausselkä Geopark === Salpausselkä Geopark on littänyt saaren mukaan suositeltaviin käyntikohteisiin, sillä se on yleisölle avoin retkikohde ja saarella on mielenkiintoinen luonto ja historia. Saaren merkitty luontopolku on helppo tapa päästä saaren luonnonsuojelualueelle. ==Lähteet== == Aiheesta muualla== * Saaren kotisivut Luokka:Lahden saaret Luokka:Vesijärvi Luokka:Suomen retkeilyalueet Luokka:Salpausselkä Geopark